**Sjekkliste tidlig i prosjektutviklingen**

Sjekklisten brukes før prosjektet starter eller tidlig i prosjektutviklingen. Sjekklisten er nyttig for å få oversikt over hva vi vet, og hva vi fortsatt trenger å finne svar på i en tidlig fase. I en tidlig fase er det ikke sikkert at man kan svare «ja» på alle punktene nedenfor, men det bør være mulig å gjøre innen rimelig tid etter at prosjektutviklingen er kommet i gang. Står vi fast ved flere “nei” bør det gjøres nærmere vurderinger av prosjektet.

|  |  |  |  |  |
| --- | --- | --- | --- | --- |
|  |  | Ja | Nei | Gjenstår eller må undersøkes nærmere |
| 1 | Vi har nødvendig forankring til å utrede eller utvikle et prosjekt med effektkontrakt, eller det faller inn under et eksisterende mandat. |  |  |  |
| 2 | Vi har organisert oss godt med en prosjektgruppe med tydelig prosjektledelse og en dedikert prosjekteier.  |  |  |  |
| 3 | Vi har undersøkt om vi har den nødvendige kompetansen og/eller trenger bistand fra andre. |  |  |  |
| 4 | Vi har identifisert en utfordring hos en målgruppe i kommunen som ville hatt nytte av et nytt supplerende tilbud. |  |  |  |
| 5 | Vi har undersøkt om det finnes leverandører i markedet som har spennende løsninger, eller som kunne utviklet nye løsninger rettet mot utfordringen vi har identifisert. |  |  |  |
| 6 | Vi ser at positive endringer knyttet til målgruppens utfordring(er) ville vært verdifullt for kommunen, og kommunen vil sannsynligvis være villig til å betale for de positive endringene om de ble oppnådd. |  |  |  |
| 7 | Vi har ikke alle svarene enda, men vi klarer å se noen muligheter for hvordan positive endringer hos målgruppen kunne blitt målt og evaluert. |  |  |  |
| 8 | Vi ser at bruk av en effektkontrakt vil kunne tilføre nytteverdi utover andre former for finansiering eller samarbeid (f.eks. knyttet til innovasjon, måling, risikoavlastning eller bedre samarbeid). |  |  |  |
| 9 | Vi ser foreløpig at nytteverdien av en effektkontrakt sannsynligvis vil være høyere enn kostnaden, og vi kan se for oss et prosjekt av en viss størrelse (i kroner, antall i målgruppen eller positive endringer) som forsvarer videre utviklingsarbeid.  |  |  |  |